Pöytäkirja

**Maakuntatieto-ohjelman johtoryhmä**

Aika 30.1.2019 09:00 - 11:00

Paikka nh. Loppupeli, Mariankatu 9, Helsinki

Jäsenet Tanja Rantanen, VM (puheenjohtaja)(paikalla)

Erja Heikkinen, OKM

Jukka Haapamäki, OKM (varajäsen) (paikalla)

Tuija Groop, TEM (paikalla)

Tiina Tikka, TEM (varajäsen)

Saku Härkönen, YM (paikalla)

Minna Torkkeli, YM (varajäsen)

Teemu Luukko, SM (varajäsen)

Matleena Kurki-Suutarinen, LVM

Mikko Nygård, LVM (varajäsen)

Antti Vertanen, MMM (paikalla)

Jaana Merta, MMM (varajäsen)

Päivi Hämäläinen, STM (varapuheenjohtaja)(paikalla)

Mikko Huovila, STM (varajäsen)

Timo Aronkytö, Uudenmaan liitto (paikalla)

Antti Parpo, Varsinais-Suomen liitto (varajäsen)

Pirjo Peräaho, Keski-Suomen liitto (paikalla)

Arttu Perttula, Satakunnan liitto (varajäsen)

Jukka Alasentie, Pirkanmaan liitto (paikalla)

Arja-Tuulikki Wilen, Päijät-Hämeen liitto (varajäsen)

Riitta Autere, VM

Pysyvät asiantuntijat Tuuli Mäkiranta-Laitinen, KELA (paikalla)

Hennamari Mikkola, KELA (varajäsen)

Juha Kenraali, Trafi

Pietari Pentinsaari, Trafi (varajäsen)(paikalla)

Pekka Rissanen, THL

Eeva Ketola, THL (varajäsen)(paikalla)

Ville Vertanen, TK

Jari Tarkoma, TK (varajäsen)(paikalla)

Projektipäällikkö, pysyvä esittelijä

Jani Heikkinen, valtiovarainministeriö (paikalla)

Sihteeri Anne Honkanen-Ohvo (paikalla)

1. Avaus, muutokset asialistaan, edellisen kokouksen pöytäkirjan hyväksyminen

Varapuheenjohtaja avasi kokouksen klo 9.02.

Päätökset:

* Hyväksyttiin tarkennus asialistan kohtaan 3B
* Hyväksyttiin edellisen kokouksen pöytäkirja

1. Ilmoitusasiat

Ei ilmoitusasioita.

Päätös: Merkittiin tiedoksi

1. Ohjelman tilanne
   1. Toteutustilanne, ohjelman omat hankkeet

Osahankkeiden hankesalkkuraportit käytiin läpi.

Maakuntatietoarkkitehtuurihanke etenee suunnitellusti. Helmi-maaliskuussa valmistuu (tieto)arkkitehtuuri 2021 ja siihen liittyvät toimenpiteet.

Päätös: Merkittiin tilanne tiedoksi

Tiedonohjaussuunnitelma-hankkeen osalta todettiin, että projekti on lähtenyt käyntiin, ja maakuntien asianhallinnan tehtäväluokituksen päätaso on pääosin valmiina. Vaiheen 2 suunnittelu alkanut. Uuden tiedonhallintalain mukainen Tiedonhallintasuunnitelma ei sovi toteutettavaksi tässä hankkeessa, koska siihen tarvitaan erityyppistä resurssia.

Päätökset:

* Merkittiin tilanne tiedoksi
* Maakuntien tiedonhankintasuunnitelma toteutetaan omana projektinaan, joka suunnitellaan Tiedonohjaussuunnitelma-hankkeen yhtenä tehtävänä. Perustetaan erillinen hanke hankesalkkuun ja käsitellään projektisuunnitelma sen valmistuttua johtoryhmässä.

Tietoaineistojen siirron ohjeistuksessa on aloitettu projektin 2. vaihe, ja se etenee suunnitellusti. Ohjelmaan tulee lisätehtävä ELY-keskusten Y aineistojen siirtoon liittyen. Lisätehtävä ei aiheuta merkittäviä lisäkuluja, koska se hoidetaan eri osapuolten virkatyönä.

Päätökset:

* Merkittiin tilanne tiedoksi
* Perustetaan maakuntatieto-ohjelmaan Y, L, ja E -aineistojen siirrolle oma erillinen työryhmä, joka organisoidaan siirtoa pohtineen ad hoc –ryhmän pohjalle. Työryhmää seurataan ohjelmassa hankesalkussa omana hankkeenaan.

Ohjaustieto-ja tietomäärityshankkeen osalta todettiin, että 13§ mukaisten tietojen tietomääritykset ovat loppusuoralla. Aluekehityksen tilannekuva POC –projektin (lähes lopullinen) suunnitelma valmis. Uusia vastaavia POC hankkeita jonossa, a) 13§ neuvotteluiden tilannekuva b) maakuntien VM:n talousohjauksen tilannekuva (JTS, jne.)

Päätös: Merkittiin tilanne tiedoksi

Tilasto- & rekisterihanke etenee suunnitelman mukaan. Asiantuntijaryhmä on kokoontunut säännöllisesti. Selvityshenkilö Kalle Määtän yhteystiedot lähetetään johtoryhmälle sähköpostitse.

Päätös: Merkittiin tilanne tiedoksi

Maakuntapilotit-hankkeessa pilottikandidaatteja on löydetty 6 kpl.

Päätös: Merkittiin tilanne tiedoksi

Aluekehittämisen POC-hanketta ei ole vielä hankesalkutettu.

Päätökset:

* Merkittiin tilanne tiedoksi
* Hyväksyttiin aluekehityksen POC-projekti ohjelman toteutukseen. Projektia seurataan hankesalkussa omana hankkeenaan.
  1. Yhteensovituksen tilanne

Digimuutoksen johtoryhmässä 22.1.2019 Maakuntatieto-ohjelmaa pyydettiin ottamaan vetovastuu ns. Maku-scheeman tuottamisessa. Kyseessä olisi taloustapahtumien tietojen välittäminen valtion Kiekun ja maakunnan talousjärjestelmän välillä.

Ohjelman verkostossa on noussut esiin sote-paikkatietojen koordinoinnin tarve. Erityisesti asia liittyy palveluiden paikka- ja kiinteistötietoihin.

Päätökset:

* Ohjelmassa järjestetään ryhmä tuottamaan Maku-Scheemaa tapahtumatasojen tietojen välittämiseen maakunnan kirjanpitojärjestelmään.
* Ohjelmassa selvitetään Sote-paikkatietojen osalta tarvetta toimenpiteisiin.
  1. Ohjelman riskit ja riskien hallinta

Riskien läpikäyntitilaisuus pidettiin 16.1.2019. Riskit saatuine kommentteineen löytyvät [Tiimeristä](https://tila.tiimeri.fi/sites/vn-maakuntatieto_ohjelma/hanketoim/A_Ohjelman%20yhteiset%20tilaisuudet/20190116%20Riskikartoituskokous) (Hanketoimiston A\_Ohjelman yhteiset tilaisuudet -kansiosta). Riskien päivitystyö on vielä kesken.

Päätökset:

* Merkittiin tilanne tiedoksi
* Päivitetyt riskit tuodaan johtoryhmän käsittelyyn ja ne kirjataan hyväksymisen jälkeen hankesalkkuun.
  1. Hankesalkku

Käytiin läpi koko ohjelman hankesalkkunäkymä. Ohjelman resurssien käyttötilanne on päivitetty. Ohjelman henkilöstöresursseissa on syntynyt vajaus henkilösiirtymisten seurauksena. VM tekee toimenpiteitä resurssien hankkimiseksi.

Päätös: Hyväksyttiin koko ohjelman hankesalkkuraportti

* 1. Muutostarpeet toteutuksessa ja toteutussuunnitelmassa

Ohjelmaan on haettu lisärahoitusta 400 000 euroa vuosille 2020-21. Vuosina 2020 ja 2021 tarvitaan rahoitusta erityisesti yhteentoimivuusalustan käyttöönoton tukeen (yhteentoimivuus.suomi.fi) tietojen kuvaamisessa ja -hallinnassa ja ylläpidossa, maakuntapilottien toteutukseen sekä koulutukseen osana toimeenpanon käytännön viestintää.

Päätös: Merkittiin tilanne tiedoksi

1. Eteenpäin vietävät päätösasiat
   1. Maakunta- ja SoTe -uudistuksen virkamiesjohtoryhmään

15.1.2019 kokouksessa käsiteltiin Tietoarkkitehtuuriperiaatteita ja Visiota sekä keskusteltiin tiedolla johtamisen hankkeiden yhteensovitustilanteesta, mutta asiat jäivät kesken. Ne eivät menneet myöskään 29.1.2019 kokoukseen. Pitää valmistella vielä parempaa kokonaiskuvaa yhdessä DIGI- ja TOIVO-hankkeiden kanssa.

Päätökset:

* Merkittiin tilanne tiedoksi
* Periaatteet ja visio kierrätetään sähköpostitse virkamiesjohtoryhmässä
  1. Maakunta- ja SoTe –uudistuksen tilannekeskus

Esitetty hankkeen edellinen tilannekatsaus hankesalkusta.

Päätös: Merkittiin tiedoksi

* 1. Muille vastuuviranomaisille (mm. linjapäätökset)

Ei eteenpäin vietäviä asioita.

Päätös: Merkittiin tiedoksi

1. Muut asiat

Ohjelmatasolla ei ole ollut aktiivisia viestintätoimia. Viestintää on toteutettu kohdennetusti hankeryhmien kautta. Vuoden 2019 viestinnän toimenpiteitä suunnitellaan. Ratkaisuvaihtoehtona on ostaa osa palvelusta ulkopuolelta.

Päätös: Merkittiin tiedoksi

1. Seuraava kokous ja kokouksen lopetus

Seuraava kokous pidetään 26.2.2019 klo 9-11, Loppupeli, Mariankatu 9.

Ohjelman ”Sateenvarjoseminaarit” pidetään 28.2.2019 klo 9-11:30 ja 12.4.2019 klo 12:30-15. Seminaarien ohjelmaa voi jakaa omille sidosryhmille.

Lisäkokoukset sovitaan tarvittaessa.

Päätös: Merkittiin tulevat kokoukset tiedoksi

Puheenjohtaja päätti kokouksen klo 10.59.

Liitteet

Jakelu

Tiedoksi